ხულიან ტრუხილიო ლარგაჩა

ხულიან ტრუხილიო ლარგაჩა (დ. 28 იანვარი, 1828 — გ. 18 ივლისი, 1883) — კოლუმბიელი იურისტი, სახელმწიფო მოღვაწე, არმიის გენერალი და კოლუმბიის პრეზიდენტი 1878 წლიდან 1880 წლამდე.Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd.; Italgraf; Segunda Edición; Page 107; Bogotá, Colombia; 1983

ბიოგრაფია
ტრუხილიო დაიბადა 1828 წლის 28 იანვარს ქალაქ პოპაიანში, კაუკის დეპარტამენტში. ტრუხილიო გარდაიცვალა 1883 წლის 18 ივლისს ბოგოტაში, კუნდინამარკის დეპარტამენტში.Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd.; Italgraf; Segunda Edición; Page 110; Bogotá, Colombia; 1983

ტრუხილიო სწავლობდა იურისპრუდენციას და 1849 წელს იურისტის კვალიფიკაცია მიიღო.

ტრუხილიომ ცოლად შეირთო დონია დოლორეს თორნი კარვახალი, რომელთანაც შვიდი შვილი შეეძინა.

სამხედრო კარიერა
1875 წელს ტრუხილიო სამხედრო სამსახურში ჩადგა პრეზიდენტ აკვილეო პარას მთავრობის დასაცავად კონსერვატორთა ამბოხების წინააღმდეგ. ტრუხილიომ მონაწილეობა მიიღო ლოს-ჩანკოსის ბრძოლაში, სადაც ეროვნულმა არმიამ კონსერვატორი მეამბოხეები დაამარცხა, რის შემდეგაც ტრუხილიოს გენერლის წოდება მიენიჭა.

მოგვიანებით, ტრუხილიო მეთაურობდა სამთავრობო ძალებს მანისალესის - კონსერვატორთა არმიის მთავარი საყრდენი პუნქტის - წარმატებით აღებისას. ამ სამხედრო მიღწევისთვის ტრუხილიოს „დიდი გენერლის“ () წოდება უბოძეს.

პოლიტიკური კარიერა
მანისალესის აღებისას მოპოვებული სამხედრო გამარჯვებისა და კონსერვატორი ოპონენტებისთვის ამნისტიის გამოცხადების შემდეგ, ტრუხილიო ქალაქ მანისალესის სამხედრო და სამოქალაქო მეთაურად დაინიშნა. 1877 წელს ტრუხილიო ანტიოკიის შტატის პრეზიდენტად დასახელდა დამარცხებული და თანამდებობიდან გადაყენებული სილვერიო არანგოს ნაცვლად.

პრეზიდენტობა
1877 წლის მარტში, ქალაქ მედელინში ჩასვლამდე ერთი თვით ადრე, გენერალმა ტომას სიპრიანო დე მოსკერამ და მანუელ მურილიო ტორომ ტრუხილიო ლიბერალური პარტიის საპრეზიდენტო კანდიდატად წარადგინეს. ეს ნომინაცია გენერალ რაფაელ ნუნიესის სურვილის გათვალისწინებით მოხდა; ამ უკანასკნელმა 1876 წლის 28 ოქტომბრით დათარიღებულ წერილში გენერალ ფერნანდო პონსეს მიმართა, რომ სწორედ გენერალი ტრუხილიო იყო კოლუმბიის პრეზიდენტობისთვის ყველაზე შესაფერისი კანდიდატი.Arismendi Posada, Ignacio; Gobernantes Colombianos; trans. Colombian Presidents; Interprint Editors Ltd.; Italgraf; Segunda Edición; Page 108; Bogotá, Colombia; 1983

ლიბერალური პარტიის ორივე ფრთა - რადიკალები და დამოუკიდებლები - ტრუხილიოს კანდიდატურის მხარდასაჭერად გაერთიანდა. ტრუხილიო პრეზიდენტად კონსერვატიული პარტიის მხრიდან ყოველგვარი წინააღმდეგობის გარეშე აირჩიეს, რადგან ომში დამარცხებულმა კონსერვატორებმა ამ საპრეზიდენტო არჩევნებში მონაწილეობაზე უარი თქვეს.

რესურსები ინტერნეტში
Julián Trujillo Largacha biography (ესპანურ ენაზე)

სქოლიო

კატეგორია:დაბადებული 28 იანვარი
კატეგორია:დაბადებული 1828
კატეგორია:გარდაცვლილი 18 ივლისი
კატეგორია:გარდაცვლილი 1883
კატეგორია:კოლომბიის პრეზიდენტები
კატეგორია:იურისტები
კატეგორია:გენერლები